Lys van Superrugbykampioene

Hierdie artikel handel oor die wenners van die uitgebreide Superrugby-kompetisie. Vir inligting oor wenners voor die uitgebreide kompetisie, gaan na Lys van Super 12-kampioene of Lys van Super 14-kampioene

Superrugbykampioene is die titel van die wenner van die Superrugbykompetisie. Die toernooi was van 1996 tot 2005 bekend as die Super 12 maar na die eerste uitbreiding en die gevolglike toevoeging van die Western Force en die Cheetahs is die naam gewysig om die nuwe aantal spanne in die kompetisie te weerspieël. Na die tweede uitbreiding en die gevolglike toevoeging van die Rebels is die kompetisie ook hernoem na Superrugby. Hierdie bladsy is ’n lys van die spanne wat die Superrugbykompetisie gewen het.

Dit begin met drie groepe (genoem konferensies) van vyf spanne wat volgens lande ingedeel is (daar is dus ’n Australiese, Nieu-Seelandse en Suid-Afrikaanse konferensie). Seisoenwedstryde bestaan uit twee tipes wedstryde, nl.:
 Intragroepwedstryde – Elke span speel twee keer teen elk van die ander spanne in die konferensie in tuis- en wegwedstryde. (Sien onderstaande tabelle vir groepe)
 Intergroepwedstryde – Elke span speel teen vier van die spanne van die ander twee konferensies waarvan vier wedstryde tuis en vier wedstryde weg is. Daar word dus teen een span van elke ander konferensie nié gespeel nie.

Die boonste span in elke konferensie, asook die volgende drie spanne op die algehele punteleër ongeag hul plek in hul konferensie, speel in die uitspeelwedstryde. Die boonste twee konferensiewenners (op die basis van die algehele punteleër) kry die eerste rondte van die uitspeelwedstryde ’n loslootjie. In die eerste rondte van die uitspeelwedstryde is die derde konferensiewenner nommer drie met ’n tuiswedstryd teen die span wat sesde op die algehele punteleër geëindig het. Die span wat vierde was op die algehele punteleër sal dan in ’n tuiswedstryd uitspeel teen die span wat vyfde was. In die halfeindrondes sal die tweede konferensiewenner uitspeel teen die span wat in die eerste uitspeelrondte gewen het en die hoogste op die punteleër was. Die eerste konferensiewenner speel dan teen die ander uitspeelrondtewenner. Die eindrondte is ’n tuiswedstryd vir die span wat die hoogste op die algehele punteleër geëindig het.

Uitslae

Hoe punte aangeteken word 
 wen = 4 punte
 gelyk = 2 punte
 verloor = 0 punte
 vir = Totale punte aangeteken
 teen = Totale punte afgestaan
 verskil = Punte afgestaan afgetrek van punte aangeteken
 Bonuspunt:
 Spanne kan addisionele bonuspunte verdien onder sekere omstandighede. Een bonuspunt word toegeken vir enige span wat vier of meer drieë in een wedstryd gedruk het ongeag die uitslag van die wedstryd. ’n Bonuspunt word toegeken indien ’n span met sewe of minder punte verloor. Dit is moontlik om twee bonuspunte in ’n wedstryd te verdien al het ’n span verloor.
 Bonuspunte word ook verkry wanneer ’n span ’n loslootjie gehad het.

Toernooie (2011–) 
Spanne wat hier gelys word is die spanne wat gekwalifiseer het vir die halfeindrondes. Tellings is so geskryf dat die span in daardie kolom s’n eerste genoem word. Die span wat uitgelig is, is die span wat daardie seisoen se kompetisie gewen het.

Totale seges

Superrugby

Super 12- en Super 14-kampioenskappe

Sien ook 
 Lys van Super 12-kampioene
 Lys van Super 14-kampioene
 Superrugby

Verwysings 

Superrugby